Fløjspilleren har succes i Sverige og tager to år mere.

Nordjyske Rasmus Skram skiftede i 2010 AaB Håndbold ud med HK Malmö, og det var en rigtig god idé. Fra at være stå i skyggen af Rasmus Wremer i den nordjyske klub, har venstrefløjen fået masser af spilletid i Sverige og er en af ligaens mest scorende. Den succes har nu kastet en kontraktforlængelse af sig, så Rasmus Skram i yderligere to sæsoner kan kalde sig Malmöspiller. Det skriver klubben på sin hjemmeside. Klubben er glad for at have sikret sig forlængelsen med Rasmus Skram, som de betegner som en vigtig spiller for holdet og en af ligaens bedste venstrefløje.